[{"text_idx": "#000003", "text": "Advokatuur: kolme lapsega perede toetused suurendavad laste ebavo\u0303rdsust"}, {"text_idx": "#000004", "text": "Eesti advokatuur leidis, et Isamaa eestvedamisel kavandatud lapsetoetuste ja lasterikka pere toetuse muudatused ei taga laste vo\u0303rdset kohtlemist, sest ka\u0308a\u0308rid toetussummade vahel on ebamo\u0303istlikult suured."}, {"text_idx": "#000005", "text": "Koalitsioonileppes kokku lepitud eelno\u0303uga lapsetoetuste ja lasterikka pere toetuse muutmiseks suureneb oluliselt ja po\u0303hjendamatult lo\u0303he u\u0308he ja kahe lapsega peredele ning kolme ja rohkem lapsega peredele makstavate hu\u0308vitiste vahel, nentis advokatuuri perekonnao\u0303iguse komisjoni esimees Katrin Orav kirjas sotsiaalministeeriumile."}, {"text_idx": "#000006", "text": "\"Leiame, et eelno\u0303uga kavandatud muudatused peretoetuste suuruses ei taga laste vo\u0303rdselt kohtlemist,\" ma\u0308rkis advokatuuri esindaja. \"Kui u\u0308he ja kahe lapsega pere hakkab saama riigilt lapsega seotud kulutuste hu\u0308vitamiseks 80 eurot kuus lapse kohta, siis na\u0308iteks kolme lapsega pere hakkab riigilt saama ligikaudu 287 eurot (600+80+80+100)/3) lapse kohta temaga seotud kulutuste hu\u0308vitamiseks. Osundatud juhul on vahe rohkem kui 200 eurot,\" kirjutas ta."}, {"text_idx": "#000007", "text": "Advokatuur nendib, et eelno\u0303ust ei tule va\u0308lja, et enne eelno\u0303u koostamist oleks va\u0308lja selgitatud, kas ja millises ulatuses on u\u0308he lapse hooldamise, kasvatamise ja o\u0303ppimisega seotud kulud kolme ja rohkema lapsega peredes lapse kohta suuremad kui u\u0308he ja kahe lapsega peredes. \"Vo\u0303imalik suurema eluaseme vo\u0303i transpordivahendi hankimise ja u\u0308lalpidamise vajadus ei po\u0303hjenda sedavo\u0303rd erinevaid igakuiseid toetusi lapse kohta,\" ma\u0308rgitakse kirjas."}, {"text_idx": "#000008", "text": "Lisaks na\u0308eb eelno\u0303u ette lasterikka pere toetuse iga-aastase indekseerimise alates 2024. aastast, kuid lapsetoetuse ega teiste perehu\u0308vitiste seaduse lo\u0303ige 16 loetletud peretoetuste indekseerimist eelno\u0303u ette ei na\u0308e."}, {"text_idx": "#000009", "text": "\"Peretoetustest u\u0308ksnes lasterikka pere toetuse indekseerimine ei taga laste ja perede vo\u0303rdset kohtlemist. Elukalliduse kasvul on mo\u0303ju ko\u0303ikidele peretoetustele, mitte u\u0308ksnes lasterikka pere toetusele. Mitte u\u0308ksnes lasterikka pere toetuse, ka teiste peretoetuste va\u0308a\u0308rtus hakkab aasta-aastalt palga- ja elukalliduse kasvule alla ja\u0308a\u0308ma,\" kirjutas advokatuuri esindaja."}, {"text_idx": "#000010", "text": "Samuti kritiseeris advokatuur kavandatavat perekonnaseaduse muudatust, mis ja\u0308tab elatist maksva vanema panuse laste u\u0308lalpidamisse sama suureks kui seni.\"Eelno\u0303u na\u0308ib la\u0308htuvalt eeldusest, mille kohaselt ei osale nn lahuselavad vanemadlaste kasvatamises ja nende eest hoolitsemisel ning nende osalemine peakspiirduma laste u\u0308lalpidamiseks raha maksmisega. Vo\u0303rdse kohtlemise po\u0303himo\u0303ttegakoosko\u0303las olevaks ei saa lugeda lahendust, mille kohaselt toetab lasterikka peretoetus vaid selle vanema, kellele lasterikka pere toetus laekub, toimetulekut,\" kirjutas advokatuuri esindaja."}, {"text_idx": "#000011", "text": "Eelno\u0303u koostamisel ei ole arvestatud sellega, et ta\u0308nases Eestis on u\u0308ha levinum, et lapsed viibivad vanemate juures vo\u0303rdse aja, ma\u0308rkis advokatuuri esindaja."}, {"text_idx": "#000012", "text": "Sarnaselt advokatuuriga on ka riigikohus juhtinud ta\u0308helepanu sellele, et o\u0303iguslikult ei saa pidada po\u0303hjendatuks, et kolme vo\u0303i enama lapsega pere puhul arvestatakse riigi makstavaid toetusi lastest lahus elava vanema makstava elatise suuruse ma\u0308a\u0308ramisel teistel alustel, kui seda tehakse kuni kahe lapsega pere puhul."}, {"text_idx": "#000013", "text": "Vo\u0303tame 1. novembriks vastu seaduse, millega to\u0303stetakse alates 1. jaanuarist 2023 Eesti lastega perede toimetulemise kindlustamiseks ning perede va\u0308a\u0308rtustamiseks olulisi toetusi ja\u0308rgmiselt:"}, {"text_idx": "#000014", "text": "- esimese ja teise lapse toetus to\u0303useb 80 euroni kuus;- u\u0308ksikvanema lapse toetus to\u0303useb 80 euroni kuus;- lasterikka pere toetus to\u0303useb 3\u20136 lapse puhul 600 euroni kuus ning 7 ja enama lapse puhul 800 euroni kuus;- lasterikka pere toetusele rakendub alates 2024. aastast indekseerimine pensioniindeksi alusel;- lasterikka pere toetusest va\u0308ljumine toimub etapiviisiliselt \u2013 kolmest lapsest vanema 24-aastaseks saamisel va\u0308heneb peretoetus 1/3 vo\u0303rra ning sama mudel laieneb ja\u0308rgmistele lastele."}, {"text_idx": "#000016", "text": "Valitsus sai valmis perehu\u0308vitisi muutva seaduse eelno\u0303u"}, {"text_idx": "#000017", "text": "Sotsiaalminister alustas lasterikaste perede toetuse ka\u0308rpimisega"}, {"text_idx": "#000019", "text": "Aage O\u0303unap: lasterikka pere toetus pole mo\u0303eldud lastele, vaid toetab peresid"}, {"text_idx": "#000023", "text": "La\u0308a\u0308neranna vald utsitab Metsku\u0308la lapsevanemaid lastele uut kooli otsima"}, {"text_idx": "#000033", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000034", "text": "Saksamaa kehtestab piirikontrolli Poola ja Ts\u030cehhiga"}, {"text_idx": "#000036", "text": "Eelarvestrateegias raudtee reale kirjutatud raha la\u0308heb hoopis laevaehituseks"}, {"text_idx": "#000040", "text": "Feyenoord lo\u0303i pa\u0308rast taasalustamist Ajaxile veel u\u0308he va\u0308rava"}]